rejauldu/bengali-wikipedia huggingface dataset:
ইখসানিয়াহ মসজিদ, যেটি বাতু মসজিদ (পাথরের মসজিদ) নামে পরিচিত। এটি ইন্দোনেশিয়ার জাম্বি প্রদেশের জাম্বি শহরের প্রাচীনতম মসজিদ। মসজিদটি জাম্বি শহরের কেন্দ্রের বিপরীত দিকে অবস্থিত যা বাটানহারি নদী দ্বারা বিভক্ত এবং বিশেষ করে তেলুক জেলার ওলাক কেমাং এলাকায়।   ইতিহাস  মসজিদটি ১৮৮০ সালে সাইয়্যিদ ইদ্রাস বিন হাসান আল-জুফরি নামে একজন আরব ইন্দোনেশিয়ান দ্বারা প্রতিষ্ঠিত হয়েছিল। ঊনবিংশ শতাব্দীর শেষ দশকে সাইয়্যিদ ইদ্রাস প্রিন্স উইরো কুসুমো উপাধি নিয়ে এলাকার সুলতান ছিলেন। জাম্বি শহর জুড়ে মানুষের উপাসনা স্থানের প্রয়োজন মেটানোর জন্য সাইয়্যিদ ইদ্রাস মসজিদটি প্রতিষ্ঠা করেছিলেন।   বৈশিষ্ট্য  মসজিদের ভবনটি বিভিন্ন ইসলামিক ক্যালিগ্রাফি-এর অলঙ্কারে পরিপূর্ণ। মূল মিম্বরটি মিহরাবের ডান পাশে মহিমান্বিতভাবে দাঁড়িয়ে আছে। এই মসজিদের আকর্ষণীয় বৈশিষ্ট্য হল মসজিদটিকে ঘিরে থাকা জানালার সংখ্যা। শুধু মিহরাবের দেয়াল জানালাবিহীন।   পুনঃপ্রতিষ্ঠা  জাম্বিতে মুসলিম সমাজের আকার বিকশিত হওয়ার সাথে সাথে মসজিদটি জামাতের জন্য অপ্রতুল হয়ে পড়ে, যা ক্রমাগত বৃদ্ধি পায়, বিশেষ করে শুক্রবারের নামাজে। এইভাবে জনসাধারণ ব্যক্তিবর্গ একটি আলোচনা করেন এবং মসজিদটি নবায়ন করতে সম্মত হন। মসজিদের পুনরুদ্ধার ওয়াকফ (দান) দ্বারা অর্থায়নে সম্মত হয়েছিল। ডাচ ঔপনিবেশিক শাসনের অধীনে হওয়ায়, সম্প্রদায়ের নেতাদের ডাচদের কাছে অনুমতি চাইতে হতো। সুলতানের মসজিদের ঐতিহাসিক মূল্য সম্পর্কে সচেতন হওয়ার কারণে, ১৯৩৭ সালের ঔপনিবেশিক ডাচম্যান মসজিদটির পুনর্নির্মাণের দায়িত্ব নেন। তহবিল ঔপনিবেশিক রাষ্ট্র থেকে নেমে গিয়েছিল এবং উন্নয়ন সম্পূর্ণরূপে ডাচ নিয়ন্ত্রণের মধ্যে সংলগ্ন ছিল। সম্প্রদায়ের অব্যবহৃত তহবিল দিয়ে, তারা অবশেষে মসজিদের চারপাশে একটি সীমানাপ্রাচীর তৈরি করে।Majalah Hidayah edisi 58, Mei 2006 halaman 126-129   তথ্যসূত্র   বিষয়শ্রেণী:জাম্বির ভবন ও স্থাপনা বিষয়শ্রেণী:১৮৮০-এ সম্পন্ন মসজিদ বিষয়শ্রেণী:ইন্দোনেশিয়ার মসজিদ বিষয়শ্রেণী:১৮৮০-এ ইন্দোনেশিয়ায় প্রতিষ্ঠিত
ব্যবহার  {{infobox golf tournament | name             =  | image            =  | caption          = | location         =  | establishment    =  | course           =  | par              =  | yardage          =  | lang             = <!-- Defaults to US English. Value must be "uk" for British English --> | org              =  | tour             =  | format           =  | purse            =  | month_played     = <!-- use if still played --> | final_year       = <!-- use if no longer played --> | defunct          = <!-- optional --> | aggregate        =  | to-par           =  | score            = <!-- only use for match play --> | current_champion = <!-- use if still played --> | final_champion   = <!-- use if no longer played --> | current          = <!-- just the title of the article for the current tournament, with no brackets --> }}  উদাহরণ  Examples   {{infobox golf tournament | name             = name | image            = image | caption          = caption | location         = location | establishment    = establishment | course           = course | par              = par | yardage          = yardage | lang             = lang | org              = org | tour             = tour | format           = format | purse            = purse | month_played     = month_played | final_year       = final_year | defunct          = defunct | aggregate        = aggregate | to-par           = to-par | score            = score | current_champion = current_champion | final_champion   = final_champion | current          = current }}   আরও দেখুন
thumb|দাপ্তরিক প্রতিকৃতি, ২০১৯ লায়লা মিশেল মোরান (   জন্ম ১২ সেপ্টেম্বর ১৯৮২) একজন ব্রিটিশ লিবারেল ডেমোক্র্যাট রাজনীতিবিদ যিনি ২০২০ সাল থেকে বিদেশী বিষয় এবং আন্তর্জাতিক উন্নয়নের জন্য লিবারেল ডেমোক্র্যাট মুখপাত্র হিসেবে কাজ করছেন এবং সংসদ সদস্য হিসেবে দায়িত্ব পালন করছেন ২০১৭ সাল থেকে অক্সফোর্ড ওয়েস্ট এবং অ্যাবিংডন।  ব্রাইটনের কাছে রোডিয়ান স্কুলে তার এ-লেভেল নেওয়ার আগে মোরান ব্রাসেলস এবং কিংস্টনের স্কুলে পড়াশোনা করেছিলেন। তিনি ইম্পেরিয়াল কলেজ লন্ডনে পদার্থবিদ্যা অধ্যয়ন করেন এবং ব্রুনেল ইউনিভার্সিটি লন্ডনে তার পিজিসিই সম্পন্ন করেন। তিনি পরবর্তীকালে গণিত ও পদার্থবিদ্যার শিক্ষক হিসেবে কাজ করেন। মোরান ২০১০ সালের সাধারণ নির্বাচনে ব্যাটারসিতে লিবারেল ডেমোক্র্যাট প্রার্থী হিসেবে এবং ২০১২ সালের লন্ডন অ্যাসেম্বলি নির্বাচনে ওয়েস্ট সেন্ট্রাল নির্বাচনী এলাকায় ব্যর্থভাবে প্রচারণা চালান।  তিনি ২০১৫ সালের সাধারণ নির্বাচনে অক্সফোর্ড ওয়েস্ট এবং অ্যাবিংডনে প্রতিদ্বন্দ্বিতা করেছিলেন, দ্বিতীয় হয়েছিলেন। ২০১৭ সালের সাধারণ নির্বাচনে তিনি আবার এই আসনের জন্য নির্বাচিত হন এবং ২৬,২৫৬ ভোট (৪৩.৭%) এবং ৮১৬ সংখ্যাগরিষ্ঠতার সাথে কনজারভেটিভ এমপি নিকোলা ব্ল্যাকউডকে পরাজিত করে হাউস অফ কমন্সে নির্বাচিত হন।  তিনি ২০১৭ থেকে ২০২০ পর্যন্ত তিনজন নেতার অধীনে শিক্ষা বিভাগের জন্য লিবারেল ডেমোক্র্যাট মুখপাত্র হিসেবে দায়িত্ব পালন করেছেন এবং ২০১৯ থেকে ২০২০ সাল পর্যন্ত ডিজিটাল, সংস্কৃতি, মিডিয়া এবং ক্রীড়া বিভাগের মুখপাত্র ছিলেন। ২০১৯ সালের সাধারণ নির্বাচনে জো সুইনসন তার আসন হারানোর পর, মরান ২০২০ সালের নেতৃত্ব নির্বাচনে লিবারেল ডেমোক্র্যাটদের নেতা হওয়ার জন্য দাঁড়িয়েছিলেন, যা তিনি ভারপ্রাপ্ত নেতা স্যার এড ডেভির কাছে হেরেছিলেন। ৩১ আগস্ট ২০২০-এ, ডেভি মরানকে লিবারেল ডেমোক্র্যাটদের ছায়া পররাষ্ট্র সচিব এবং পরের দিন আন্তর্জাতিক উন্নয়নের মুখপাত্র হিসাবে নিযুক্ত করেন।  মোরান ২০২০ সালে প্যানসেক্সুয়াল হিসাবে বেরিয়ে এসেছিলেন এবং এটি করা প্রথম যুক্তরাজ্যের সংসদ সদস্য। তিনি ফিলিস্তিনি বংশোদ্ভূত প্রথম এমপি।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:লন্ডনের রাজনীতিবিদ বিষয়শ্রেণী:সর্বকামি নারী বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য বিষয়শ্রেণী:ইংরেজ এলজিবিটিকিউ রাজনীতিবিদ বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ব্রিটিশ মানবতাবাদী বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী বিষয়শ্রেণী:২১শ শতাব্দীর ইংরেজ নারী রাজনীতিবিদ বিষয়শ্রেণী:১৯৮২-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯
এসিনিলসেন () হচ্ছে একটি বিশ্বব্যাপী বাজারজাতকরণ গবেষণা সংস্থা। এটির কেন্দ্রীয় সদর দপ্তর অবস্থিত যুক্তরাষ্ট্রের নিউ ইয়র্ক সিটিতে। এছাড়া উত্তর আমেরিকার জন্য এটির আঞ্চলিক সদর দপ্তর অবস্থিত যুক্তরাষ্ট্রেরই ইলিনয়ের অঙ্গরাজ্যে। ২০০৮ সাল পর্যন্ত প্রাপ্ত তথ্য অনুসারে এই সংস্থাটি নিলসেন কোম্পানির আওতাভুক্ত।   ইতিহাস  বাজারজাতকরণ ও বিক্রয় ব্যবস্থার ওপর প্রভাবমূলক তথ্যসমূহ বিক্রয় বা উৎপাদনকারী কোম্পানিগুলোর কাছে সরবরাহ করার জন্য ১৯২৩ সালে আর্থার সি. নিলসেন, সিনিয়র]] ১৯২৩ সালে শিকাগোর ইলিনয়ে এই কোম্পানিটি প্রতিষ্ঠা করেন। ১৯৩৯ সাল থেকে একটি বিশ্বব্যাপী এর শাখা সম্প্রসারণ শুরু করে। বর্তমানে এটির প্রায় ১০০টিরও বেশি দেশে আন্তর্জাতিকভাবে কার্যক্রম পরিচালনা করছে।   তথ্যসূত্র    বহিঃসংযোগ   ACNielsen   HomeScan  Nielsen  Nielsen areas of Germany   ACNielsen Australian two party preferred and preferred prime minister polling 1996 - 2007   বিষয়শ্রেণী:১৯২৩-এ প্রতিষ্ঠিত বিষয়শ্রেণী:ব্যবসায় প্রতিষ্ঠান বিষয়শ্রেণী:নিউইয়র্ক সিটি ভিত্তিক কোম্পানি বিষয়শ্রেণী:প্রসার ও বিপণন যোগাযোগ
সোডিয়াম পারঅক্সাইড (ইংরেজি: sodium peroxide) একটি অজৈব যৌগ যার রাসায়নিক সংকেত Na_2O_2\,। অতিরিক্ত অক্সিজেনে সোডিয়াম ধাতুর দহন করলে উৎপাদ হিসেবে এই হলুদাভ কঠিন পদার্থ উৎপন্ন হয়। এটি একটি তীব্র ক্ষারক। এই ধাতব পারঅক্সাইড বেশ কতগুলো হাইড্রেট এবং পারঅক্সিহাইড্রেট  হিসেবে পাওয়া যায়, যার মধ্যে রয়েছে: Na_2O_2.2H_2O_2.4H_2O, \, Na_2O_2.2H_2O, \, Na_2O_2.2H_2O_2 \,, এবং Na_2O_2.8H_2O \,।Harald Jakob, Stefan Leininger, Thomas Lehmann, Sylvia Jacobi, Sven Gutewort "Peroxo Compounds, Inorganic" Ullmann's Encyclopedia of Industrial Chemistry, 2007, Wiley-VCH, Weinheim. . এর অক্টাহাইড্রেট এর প্রস্তুত প্রণালী বেশ সহজ এবং তা সাদা রঙের হয়; যা অনার্দ্র (anhydrous) অবস্থার থেকে ভিন্ন বর্ণের।   বৈশিষ্ট্যাবলি  সোডিয়াম পারঅক্সাইড ষড়কোণীয় প্রতিসাম্য সহকারে কেলাসিত হয়। একে উত্তপ্ত করে  তাপমাত্রায় উন্নীত করলে, তা ষড়কোণীয় রূপ থেকে পরিবর্তিত হয়ে অজ্ঞাত প্রতিসাম্য দশায় উপনীত হয়।Macintyre, J. E., ed. Dictionary of Inorganic Compounds, Chapman & Hall: 1992. স্ফ‌ুটনাংক  এর চেয়ে তাপমাত্রায় উত্তপ্ত করলে, এই যৌগ বিযোজিত হয়ে Na_2O-তে পরিণত হয় এবং O_2 গ্যাস উন্মুক্ত করে।Lewis, R. J. Sax's Dangerous Properties of Industrial Materials, 10th ed., John Wiley & Sons, Inc.: 2000.2 Na_2O_2 -> 2 Na_2O \, + \, O_2 \,   প্রস্তুতি  সোডিয়াম হাইড্রক্সাইড এর সাথে হাইড্রোজেন পারঅক্সাইড এর বিক্রিয়ার মাধ্যমে অক্টাহাইড্রেট গঠিত হয়।  বাণিজ্যিক ভাবে সোডিয়াম পারঅক্সাইড প্রস্তুত করার জন্য  তাপমাত্রায়, ধাতব সোডিয়ামের সাথে অক্সিজেন এর বিক্রিয়া ঘটানো হয়। এর ফলে সোডিয়াম অক্সাইড উৎপন্ন হয়, যা আরেকটি পৃথক ধাপে অক্সিজেন শোষণ করে সোডিয়াম পারঅক্সাইডে রূপান্তরিত হয়।E. Dönges "Lithium and Sodium Peroxides" in Handbook of Preparative Inorganic Chemistry, 2nd Ed. Edited by G. Brauer, Academic Press, 1963, NY. Vol. 1. p. 979.4 Na + O_2 -> 2 Na_2O \quad ;  2 Na_2O + O_2 -> 2 Na_2O_2 \quad।কোন প্ল্যাটিনাম (Pt) অথবা প্যালাডিয়াম (Pd) নলের অভ্যন্তরে সোডিয়াম আয়োডাইড (NaI) রেখে তার মধ্যে ওজোন গ্যাস (O_3) চালনা করেও এই যৌগ উৎপন্ন করা যায়। সোডিয়াম (Na) ধাতু ওজোন গ্যাস দ্বারা জারিত হয়ে সোডিয়াম পারঅক্সাইড গঠন করে। মৃদু তাপে আয়োডিন ঊর্ধ্বপাতিত হয়। প্ল্যাটিমান বা প্যালাডিয়াম বিক্রিয়ায় প্রভাবক হিসেবে কাজ করে এবং সোডিয়াম পারঅক্সাইড দ্বারা আক্রান্ত হয় না।   ব্যবহার  সোডিয়াম পারঅক্সাইড আর্দ্রবিশ্লেষিত হয়ে সোডিয়াম হাইড্রক্সাইড এবং হাইড্রোজেন পারঅক্সাইড গঠন করে। বিক্রিয়াটি নিম্নরূপ: Na_2O_2 + 2 H_2O -> 2 NaOH + H_2O_2কাগজ এবং কাপড় উৎপাদনের জন্য ব্যবহৃত কাগজের মণ্ড-কে সাদা করার কাজে সোডিয়াম পারঅক্সাইড বিরঞ্জক হিসাবে ব্যবহার করা হত। বর্তমানে এটি মূলত পরীক্ষাগারের বিশেষ কাজের জন্য, যেমন- বিভিন্ন আকরিক হতে খনিজ পদার্থ নিষ্কাশনের উদ্দেশ্যে ব্যবহার করা হয়। সোডিয়াম পারঅক্সাইড, এর বাণিজ্যিক নাম সলোজোন এবং ফ্লোকুল  নামেও পরিচিত। সোডিয়াম পারঅক্সাইড জারক পদার্থ হিসেবে রাসায়নিক প্রস্তুতিতে ব্যবহৃত হয়। এর সাথে কার্বন ডাই অক্সাইড এর বিক্রিয়া ঘটিয়ে অক্সিজেন এবং সোডিয়াম কার্বোনেট তৈরির মাধ্যমে একে অক্সিজেন এর উৎস হিসেবেও ব্যবহার করা হয়।2 Na_2O_2 + 2 CO_2 -> 2 Na_2CO_3 + O_2 এজন্য স্কুবা সরঞ্জাম, ডুবোজাহাজ ইত্যাদিতে এটি বিশেষভাবে কার্যকরী। লিথিয়াম পারঅক্সাইড এরও একই ধরনের ব্যবহার রয়েছে।   তথ্যসূত্র    বহিঃসংযোগ    International Chemical Safety Card 1606  বিষয়শ্রেণী:অজৈব যৌগ বিষয়শ্রেণী:অক্সিজেন যৌগ বিষয়শ্রেণী:জারক বিষয়শ্রেণী:পারঅক্সাইড বিষয়শ্রেণী:রসায়ন বিষয়শ্রেণী:সোডিয়াম যৌগ
নোখা () ভারতের রাজস্থান রাজ্যের বিকানের জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২৫ মিটার (১০৬৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে নোখা শহরের জনসংখ্যা হল ৪৯,৭০৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে নোখা এর সাক্ষরতার হার কম।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
প্রতিরক্ষা ক্রয় মহাপরিদপ্তর বা ডিজিডিপি একটি সরকারী সংস্থা যা প্রতিরক্ষা সম্পর্কিত বিভিন্ন সামগ্রী ক্রয়ের জন্য দায়বদ্ধ। এটির সদরদপ্তর বাংলাদেশের ঢাকায় অবস্থিত।   ইতিহাস  সংস্থাটির মূল উৎস হল পাকিস্তানের প্রতিরক্ষা ক্রয় পরিদপ্তর। ১৯৭১ সালে পাকিস্তান থেকে বাংলাদেশের স্বাধীনতার পরে প্রতিরক্ষা ক্রয় মহাপরিদপ্তর প্রতিষ্ঠিত হয়।    তথ্যসূত্র   বিষয়শ্রেণী:সামরিক আহরণ বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭১-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি সংস্থা বিষয়শ্রেণী:প্রতিরক্ষা মন্ত্রণালয় (বাংলাদেশ) বিষয়শ্রেণী:১৯৭১-এ প্রতিষ্ঠিত সরকারি সংস্থা
থাম্ব|250x250পিক্সেল| চেক প্রজাতন্ত্রের একজন অনুশীলনকারীর ব্যক্তিগত বেদি। যেখানে থোথের প্রতিনিধিত্বকারী একটি মূর্তি রয়েছে   কেমেট ধর্ম বা কেমেটিক ধর্ম  ( উভয় শব্দদ্বয় মিশরীয় কেমত  যা সাধারণত  কেমেত উচ্চারিত  হয়,  প্রাচীন মিশরের স্থানীয় নাম থেকে এসেছে) মাঝে মাঝে একে নেটার ধর্ম  ( কপটিক  noute মানে " দেবতা "), বা মিশরীয় নব্যপৌত্তলিকবাদ হিসেবে উল্লেখ করা হয়। যা প্রাচীন মিশরীয় ধর্মের পুনরুজ্জীবন। প্রাচীন মিশরীয় ধর্মের  শাস্ত্র ও ধর্ম সম্পর্কিত অভিব্যক্তির  পুনরুদ্ধার ১৯৭০ এর দশকে শুরু হয়েছিল। যিনি কেমেট  ধর্মের  অনুসারীরা  কেমেটিক  বলে পরিচিত।   এই ধর্মের বেশ কয়েকটি প্রধান গোষ্ঠী রয়েছে। যার প্রত্যেকটির ভিন্ন দৃষ্টিভঙ্গি রয়েছে। কেউ সারগ্রাহী কেউ পুনর্গঠনবাদী ।  এদেরকে তিনটি ভাগে ভাগ করা যেতে পারে। যার মধ্যে রয়েছে: পুনর্গঠনবাদী কেমেটিক (যারা প্রাচীন মিশরীয় ভাষাতাত্ত্বিক এবং পণ্ডিত ),  সমকালীন  কেমেটিক এবং একত্ববাদী কেমেটিক সনাতনপন্থা। কেমেটিক সনাতনপন্থা  এই ধর্মের একটি নতুন অভিনব সংযোজন। Harrison, PM (2012). Profane Egyptologists: The Revival and Reconstruction of Ancient Egyptian Religion. UCL (University College London).   পূজা  কেমেট  ধর্মের অনুসারীরা সাধারণত কয়েকজন দেব-দেবীর পূজা করে। তারা হলেন মাআত, বাস্তেট, আনুবিস, সেখমেট, থোথ ও অন্যান্যরা। কিন্তু  তারা প্রত্যেক দেব-দেবীর অস্তিত্ব স্বীকার করে। তারা পূজায় সাধারণত প্রার্থনা করা হয় বেদী স্থাপন করে। কিন্তু এই ধর্মের পূজার জন্য কোন নির্দিষ্ট নির্দেশিকা নেই। বেদীতে মোমবাতি, নৈবেদ্য বা মূর্তি  থাকে।   আরও দেখুন    মিশরীয় পুরাণ  হারমেটিক ধর্ম  নব্যপৌত্তলিক আন্দোলনের তালিকা  আধুনিক পৌত্তলিকতা   মন্তব্য      তথ্যসূত্র    মেরিলিন সি ক্রগ; ব্রুক অ্যাশলে পিলিফ্যান্ট, কেমেটিক  সনাতনপন্থা: ইন্টারনেটে প্রাচীন মিশরীয় ধর্ম: একটি গবেষণা নোট, ধর্মের সমাজবিজ্ঞান (২০০৪)।  এলেন ক্যানন রিড, আইসিসের বৃত্ত: আধুনিক জাদুকরদের জন্য প্রাচীন মিশরীয় যাদু (২০০২),।  জেজি মেল্টন, আমেরিকীয়  ধর্মের  এনসাইক্লোপিডিয়া, ৫ম সংস্করণ, ডেট্রয়েট (১৯৯৬)।   বহিঃসংযোগ      বিষয়শ্রেণী:নব্যপৌত্তলিকতা বিষয়শ্রেণী:মিশর
জামালপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি জামালপুর জেলায় অবস্থিত জাতীয় সংসদের ১৪২নং আসন।  সীমানা জামালপুর-৫ আসনটি জামালপুর জেলার সদর উপজেলার কেন্দুয়া, শরীফপুর, লক্ষ্মীরচর, তুলশীরচর, ইটাইল, নরুন্দি, ঘোড়াধাপ, বাঁশচড়া, রানাগাছা, শ্রীপুর, শাহবাজপুর, দিগপাইত, রশিদপুর, তিতপল্লা, মেষ্টা সহ সর্বমোট ১৫ টি ইউনিয়ন নিয়ে গঠিত।  নির্বাচিত সাংসদ নির্বাচন  সদস্য  দল১৯৭৯সৈয়দ আবদুস সোবহানবাংলাদেশ আওয়ামী লীগসীমানা পরিবর্তন ১৯৮৬এম খলিলুর রহমান বাংলাদেশ আওয়ামী লীগ ১৯৮৮ মোহাম্মদ রেজা খান স্বতন্ত্র ১৯৯১সিরাজুল হক বাংলাদেশ জাতীয়তাবাদী দল ফেব্রুয়ারি ১৯৯৬ বাংলাদেশ জাতীয়তাবাদী দল জুন ১৯৯৬ রেজাউল করিম হীরা বাংলাদেশ আওয়ামী লীগ ২০০১ বাংলাদেশ আওয়ামী লীগ ২০০৮ বাংলাদেশ আওয়ামী লীগ ২০১৪ বাংলাদেশ আওয়ামী লীগ ২০১৮ মোজাফফর হোসেন বাংলাদেশ আওয়ামী লীগ২০২৪আবুল কালাম আজাদবাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে জামালপুর-৫  বিষয়শ্রেণী:জামালপুর জেলার জাতীয় সংসদীয় আসন বিষয়শ্রেণী:১৯৭৯-এ বাংলাদেশে প্রতিষ্ঠিত
alt=|থাম্ব|upright=1.2|সুফি রহস্যবাদী এবং মুসলিম দার্শনিক ইবনে আরাবি, সিএ-এর ফুতুহাত আল-মাক্কিয়ার একটি অটোগ্রাফ পাণ্ডুলিপি থেকে বিচারের দিনে "প্লেইন অফ অ্যাসেম্বলি" ( আরদ আল-হাশর) এর চিত্র। 1238। দেখানো হয়েছে 'আরশ ( আল্লাহর সিংহাসন ), ধার্মিকদের জন্য মিম্বর (আল-আমিনুন), ফেরেশতাদের সাত সারি, জিব্রাইল (আল-রুহ), আরাফ (বাধা), প্রাচুর্যের পুকুর, আল-মাকাম আল -মাহমুদ (প্রশংসনীয় স্টেশন; যেখানে নবী মুহাম্মদ বিশ্বস্তদের জন্য সুপারিশ করতে দাঁড়াবেন), মিজান (স্কেল), আস-সিরাত (সেতু), জাহান্নাম (জাহান্নাম), এবং মারজ আল-জান্নাত (স্বর্গের তৃণভূমি)।  ইসলামে, আল-আরাফ (  ) হল জান্নাত (স্বর্গ) এবং জাহান্নাম (জাহান্নাম) এর মধ্যে একটি প্রাচীর বিভাজক।  যাদের পাপ ও পূণ্য সমান, যারা সম্পূর্ণ মন্দ নয় এবং তারা সম্পূর্ণ ভালও নয়, তাদের জন্য এই স্থান। এই স্থানটিকে একধরনের নির্জন কল্যাণকর শুদ্ধাচার হিসাবে বর্ণনা করা যায় কিন্তু এখানে কোনো শাস্তি নেই।  শব্দটি আক্ষরিক অর্থে ইংরেজিতে "দ্য হাইটস" হিসাবে অনুবাদ করা হয়েছে যার বাংলা অর্থ হল উচ্চতা। এই স্থানটিকে জাহান্নাম এবং জান্নাতের মধ্যে একটি উঁচ প্রাচীর হিসাবে ব্যাখ্যা করা হয়েছে।  ইবনে কাথির আরাফকে একটি প্রাচীর বলে বর্ণনা করেছেন যাতে একটি দরজা রয়েছে।  এই উঁচু প্রাচীরে এমন লোকেরা বাস করে যারা জাহান্নামের ভয়াবহতা এবং জান্নাতের শান্তিময়তা উভয়ই দেখতে পায়। তারা জান্নাতে প্রবেশ করতে চায়, কিন্তু তাদের পাপ ও পুণ্য সমানভাবে ভারসাম্যপূর্ণ তাই তারা প্রবেশ করতে পারেনা। তবুও আল্লাহর রহমতে তারা জান্নাতে প্রবেশকারী শেষ লোকদের অন্তর্ভুক্ত হবে। The People of Al-A'raf ইসলামের ক্যাথলিক পণ্ডিত লুই ম্যাসাইনন বিশ্বাস করতেন যে লিম্বোর খ্রিস্টান ধারণাটি আরাফের মুসলিম ব্যাখ্যা দ্বারা অনুপ্রাণিত হয়েছিল। Cyril Glassé, Huston Smith The New Encyclopedia of Islam Rowman Altamira 2003  page 60  কুরআনে সূরা আল-আরাফ, 46-47 এ আরাফ বর্ণনা করা হয়েছে।   তথ্যসূত্র   বিষয়শ্রেণী:ইসলামি ধর্মতত্ত্ব বিষয়শ্রেণী:ইসলামি পরকালবিদ্যা বিষয়শ্রেণী:ইসলামি সৃষ্টিতত্ত্ব বিষয়শ্রেণী:ইসলামি পরিভাষা বিষয়শ্রেণী:পরলৌকিক স্থান
হাতিদন্তী বাঁক (), (দ্বিপদ নামকরণ: Buckinghamia celsissima), হচ্ছে প্রোটিসি পরিবারের একটি উদ্ভিদ। এরা অস্ট্রেলিয়ার পূর্ব উপকূলবর্তী একটি বৃক্ষ। সাধারণত গ্রীষ্ম ও হেমন্তকালে এদের দুইবার ফুল আসে। ফুলটি ঝুলন্ত হাতির দাঁতের ঝালরের মতো নিম্নমুখী হয়ে ঝুলে থাকে। এই বৃক্ষটি খুব শীত সইতে পারে না এবং অতিরিক্ত শৈত্য প্রবাহে এর মুকুল বিনষ্ট হয়। এদের ফল অনেকটা দেখতে পেস্তা বাদামের মতো দেখতে। এদের বংশবৃদ্ধি অঙ্গজভাবে কলমের মাধ্যমে হয়, আবার বীজ থেকেও হয়ে থাকে।  তথ্যসূত্র  বিষয়শ্রেণী:অস্ট্রেলিয়ার উদ্ভিদ বিষয়শ্রেণী:কুইন্সল্যান্ডের উদ্ভিদ
পরশু উত্তর আকাশের একটি তারামণ্ডল।  (/ˈpɜːrsiəs, -sjuːs/; গ্রীক: Περσεύς),  মণ্ডলটির ইংরেজি নাম পারসিয়াস (লাতিন বর্ণমালায়: Perseus) যা এসেছে গ্রিক পুরাণের নায়ক পের্সেউস-এর নাম থেকে। দ্বিতীয় শতকের জ্যোতির্বিজ্ঞানী টলেমি যে ৪৮টি তারামণ্ডলের তালিকা করেছিলেন, এটি তার একটি। ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক সংজ্ঞায়িত আধুনিক ৮৮টি তারামণ্ডলের মধ্যেও এটি অন্তর্ভুক্ত আছে। এই মণ্ডলের বিখ্যাত জ্যোতিষ্ক এবং জ্যোতিষ্ক সমষ্টিগুলো হচ্ছে: অ্যালগল নামের একটি বিষমতারা, পারসিডস নামের একটি উল্কাবৃষ্টি এবং বিখ্যাত পরশু স্তবক (অনেকগুলো ছায়াপথের গুচ্ছ)।  তথ্যসূত্র   বিষয়শ্রেণী:জ্যোতির্বিজ্ঞান বিষয়শ্রেণী:তারামণ্ডল বিষয়শ্রেণী:টলেমি কর্তৃক তালিকাভুক্ত তারামণ্ডল
থাম্ব|ব্রহ্মস ক্ষেপণাস্ত্র thumb|upright|টেস্ট স্ট্যান্ড VII থেকে একটি ভি ২ ক্ষেপণাস্ত্র' নিক্ষেপ, ১৯৪৩ সাল  ক্ষেপণাস্ত্র হচ্ছে স্বচালিত উড্ডয়নে সক্ষম একপ্রকার যুদ্ধাস্ত্র। এটি জেট বা রকেট ইঞ্জিন দ্বারা চালিত হতে পারে। কোনো বিশেষ লক্ষ্যের দিকে স্বয়ংক্রিয়ভাবে চালিত হলে একে নিয়ন্ত্রিত ক্ষেপণাস্ত্র বলে। ক্ষেপণাস্ত্র সাধারণত পাঁচটি অংশ নিয়ে গঠিত: টার্গেটিং, গাইডেন্স ব্যবস্থা, উড্ডয়ন ব্যবস্থা, ইঞ্জিন ও মুখ। উৎক্ষেপণের অবস্থান ও লক্ষ্যের উপর নির্ভর করে ক্ষেপণাস্ত্রের বিভিন্ন প্রকারভেদ রয়েছে, যেমন ভূমি-ভূমি, আকাশ-ভূমি, ভূমি-আকাশ ও আকাশ-আকাশ ক্ষেপণাস্ত্র।   নামকরণ এবং ব্যবহার  সমরাস্ত্রে কোনো কিছু নির্দিষ্ট লক্ষ্যে প্রক্ষেপন করাকে কয়েকভাবে সংজ্ঞায়িত করা যায়:   নির্দিষ্ট লক্ষ্যে ছোড়া শক্তিশালী গাইডেড গোলাবারুদকে ক্ষেপণাস্ত্র অথবা গাইডেড ক্ষেপণাস্ত্র বলে।   শক্তিশালী কিন্তু গাইডেড নয় এরকম প্রক্ষেপন করা যায় এইরকম গোলাবারুদকে রকেট বলে।  প্রকারভেদ  ব্যালিস্টিক thumb|আর-৩৬ ব্যালিস্টিক মিসাইল উৎক্ষেপণ  ক্রজ thumb|টোমাহাওক ক্রজ মিসাইল  আন্টি শিপ thumb|ফ্রেঞ্চ এক্সোসেট মিসাইল  আন্টি ট্যাঙ্ক thumb|ইউ এস সেনাবাহিনী নিক্ষেপ করছে এফজিএম-১৪৮ জাভেলিন  সারফেস টু এয়ার আন্টি এয়ারক্রাফট thumb|upright|মিম-১০৪ প্যাট্রিয়ট ক্ষেপণাস্ত্র নিক্ষেপ করা হচ্ছে  আন্টি ব্যালিস্টিক  thumb|অ্যারো মিসাইল  এয়ার টু এয়ার thumb|A এফ-২২ র্যাপটর থেকে নিক্ষিপ্ত এআইএম-১২০ এএমআরএএএম  হাইপারসনিক ক্ষেপণাস্ত্র  থাম্ব|হাইপারসনিক ক্ষেপণাস্ত্র রাশিয়া নতুন এক ধরনের হাইপারসনিক ক্ষেপণাস্ত্র উদ্ভাবন করার দাবি করেছে যার নাম আভনগার্ড হাইপারসনিক ক্ষেপণাস্ত্র। এটি চলে শব্দের চেয়ে বিশগুণ বেশি গতিতে। ২৬ ডিসেম্বর ২০১৮ তে রাশিয়া পরীক্ষামূলকভাবে এই নতুন ক্ষেপণাস্ত্রের সফল পরীক্ষা চালায়। এই পরীক্ষায় ক্ষেপণাস্ত্রটি উরাল পর্বতমালা থেকে উৎক্ষেপিত হয়ে ছয় হাজার কিলোমিটার দূরে দূরপ্রাচ্যের কানচাকায় গিয়ে আঘাত হানে। হাইপারসনিক ক্ষেপণাস্ত্র উৎক্ষেপনের পর খুব দ্রুত উপরে উঠে আবার দ্রুত নেমে আসে। এরপর আনুভূমিকভাবে বায়ুমন্ডলের মধ্যেই চলতে থাকে এবং চলমান অবস্থাতেও গতিপথ পরিবর্তন করা যায়, যা ব্যালিস্টিক মিসাইল থেকে ভিন্ন।  তথ্যসূত্র  বিষয়শ্রেণী:বিস্ফোরক অস্ত্রশস্ত্র বিষয়শ্রেণী:অস্ত্র বিষয়শ্রেণী:মারণাস্ত্র বিষয়শ্রেণী:ক্ষেপণাস্ত্র বিষয়শ্রেণী:ক্ষেপণাস্ত্রের প্রকার বিষয়শ্রেণী:রকেট ও ক্ষেপণাস্ত্র বিষয়শ্রেণী:গোলাবারুদ বিষয়শ্রেণী:বিস্ফোরক অস্ত্র
দোনোভান দানিয়েল কারিয়ো সুয়াসো (, ; জন্ম: ১৭ নভেম্বর ১৯৯৯; দোনোভান কারিয়ো নামে সুপরিচিত) হলেন একজন মেক্সিকীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের পুরুষদের একক বিভাগে মেক্সিকোর প্রতিনিধি হিসেবে প্রতিদ্বন্দ্বিতা করে থাকেন।  কারিয়ো মেক্সিকোর হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন দোনোভান দানিয়েল কারিয়ো সুয়াসো ১৯৯৯ সালের ১৭ই নভেম্বর তারিখে মেক্সিকোর সাপোপানে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কারিয়ো মেক্সিকোর প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের পুরুষদের একক প্রতিযোগিতায় অংশগ্রহণ করেছিলেন। কারিয়ো সর্বমোট ২১৮.১৩ পয়েন্ট অর্জন করে সার্বিকভাবে দ্বাবিংশ স্থান অধিকার করেছিলেন। শর্ট প্রোগ্রামে ৭৯.৬৯ পয়েন্ট স্কোর করে তিনি ঊনবিংশ স্থান অধিকার করেছিলেন এবং ফ্রি স্কেটিংয়ে ১৩৮.৪৪ পয়েন্ট নিয়ে তিন ধাপ পিছিয়ে দ্বাবিংশ স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় পুরুষ সিঙ্গেল স্কেটার বিষয়শ্রেণী:মেক্সিকোর অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
পসিবিলিটি স্পেস ছিল একটি ভিডিও গেম ডেভেলপমেন্ট স্টুডিও যা ২০২১ সালে জেফ স্ট্রেইন  এবং গেম ও মিডিয়া শিল্পের অভিজ্ঞদের একটি দল দ্বারা প্রতিষ্ঠিত হয়েছিল।  এর প্রাথমিক অফিস ছিল নিউ অরলিন্স  এবং বিভিন্ন অঞ্চলের কর্মচারী ছিল। স্টুডিওটি ২০২৪ সালে একটি একক গেম প্রকাশ না করেই বন্ধ করে দেওয়া হয়।   ১২ এপ্রিল, ২০২৪-এ, স্ট্রেইন ই-মেলের মাধ্যমে পসিবিলিটি স্পেস-এর পুরো কর্মীদের বরখাস্ত করে, স্টুডিও বন্ধ করার ঘোষণা দেন  এবং সতর্কতা ছাড়াই কর্মচারীদের প্রবেশাধিকার বন্ধ করে দেয়া হয়। স্টুডিও বন্ধের জন্য স্ট্রেইন "অভ্যন্তরীণ ফাঁস" কে দায়ী করেন। Mercante, Alyssa (April 12, 2024). "Game Studio Shuts Down Before Shipping A Game, Blames Internal Leaks". Kotaku. G/O Media. Retrieved April 13, 2024.   তথ্যসূত্র   বিষয়শ্রেণী:২০২১-এ প্রতিষ্ঠিত ভিডিও গেম কোম্পানি বিষয়শ্রেণী:ভিডিও গেম উন্নয়ন কোম্পানি বিষয়শ্রেণী:২০২৪-এ বিলুপ্ত ভিডিও গেম কোম্পানি বিষয়শ্রেণী:মার্কিন যুক্তরাষ্ট্রের বিলুপ্ত ভিডিও গেম কোম্পানি বিষয়শ্রেণী:২০২১-এ লুইসিয়ানায় প্রতিষ্ঠিত বিষয়শ্রেণী:২০২৪-এ লুইসিয়ানায় বিলুপ্ত
মুসলিমদের পারস্য বিজয় (৬৪৭-৬৫১) সালে সাসানীয় সাম্রাজ্যের পতন ঘটায় এবং এই বিজয়ের ফলে ইরানে জরস্ট্রিয়ান ধর্মের প্রভাব কমে আসে। তবে, পূর্ববর্তী ফার্সি সভ্যতার অর্জন হারিয়ে যায়নি, কিন্তু নতুন ইসলামী শাসন ব্যবস্থার দ্বারা এটি ব্যাপকভাবে শোষিত হয়েছে। মঙ্গোল অভিযান এবং ইলখানাত প্রতিষ্ঠার (১৩ শতাব্দীতে এটি প্রতিষ্ঠিত হয়) পর অল্প সময় ছাড়া তখন থেকেই ইসলাম ইরানের রাষ্ট্রীয় ধর্ম। ১৯৭৯ সালের ইসলামী বিপ্লবের পর ইরানে ইসলামিক প্রজাতন্ত্র প্রতিষ্ঠিত হয়।  ইসলামী বিজয়ের আগে, পারস্যরা প্রধানত জরস্ট্রিয়ান ধর্মের অনুসারী ছিলেন; তবে সেখানে বেশ বিশাল ও সমৃদ্ধশালী খৃস্টান এবং ইহুদি সম্প্রদায়ও ছিল, বিশেষ করে সেই সময়ের উত্তর-পশ্চিমাঞ্চল, পশ্চিম ও দক্ষিণ ইরান, বিশেষত ককেশীয় আলবেনিয়া, অশরিতান, ফার্সি আর্মেনিয়া এবং ককেশীয় ইবেরিয়া অঞ্চলের অঞ্চলগুলির মধ্যে। ইসলামের দিকে মানুষের একটি ধীর কিন্তু স্থিতিশীল ঝোঁক জন্মাচ্ছিল। ইরানে ইসলাম প্রচারের প্রাথমিক পর্যায়ে অভিজাত ও শহরের অধিবাসীরা সর্বপ্রথম ইসলাম ধর্মে দীক্ষিত হতে শুরু করে, তবে গ্রামের কৃষক মধ্যবিত্তরা ধীরে ধীরে ইসলাম ধর্মে দীক্ষিত হতে শুরু করে। একাদশ শতাব্দির শেষের দিকে, পারস্যদের অধিকাংশ লোকই ইসলাম ধর্মে দীক্ষিত হন।  ইরানের উত্তর-পশ্চিম, উত্তর-পূর্ব, দক্ষিণ ও দক্ষিণ-পূর্ব অঞ্চলে বসবাসরতদের অধিকাংশ সুন্নিই কুর্দি, লরেস্তানীয় জনগণ (লারস্তান থেকে), তুর্কমেন এবং বালুচ। ইরানের অধিকাংশ শিয়ারা ইসলামের বারো ইমামের অনুসারী।  যদিও ইরান বর্তমানে শিয়া ইসলামের শক্ত ঘাঁটি হিসাবে পরিচিত, তবে পঞ্চাদশ শতাব্দির দিকে এবং আরো অনেক সময় পরও এখানে এই মতবাদ ততটা শক্ত ভিত পায়নি। ষষ্ঠদশ শতাব্দির শুরু দিকে সাফাভি রাজবংশ শিয়া ইসলামকে ইরানের রাষ্ট্রীয় ধর্মে পরিণত করে এবং এই মতবাদের পক্ষে হয়ে মানুষকে জোরপূর্বক এই ধর্মে ধর্মান্তরীত হতে বাধ্য করে। এটিও বিশ্বাস করা হয় যে সতের শতকের মাঝামাঝি ইরানের অধিকাংশ মানুষ এবং সমসাময়িক প্রতিবেশী আজারবাইজান প্রজাতন্ত্রও শিয়া হয়ে উঠেছিল, যা অব্যাহতভাবে অব্যাহত রয়েছে।  ইতিহাস   মুসলিমদের পারস্য বিজয়  তৃতীয় ইয়াজদিগার্দ ৬৫১ সালে এক জেলা থেকে আরেক মার্ভে পালিয়ে যান। ৬৭৪ খ্রিষ্টাব্দে, মুসলমানরা বৃহত্তর খোরাসান জয় করেন (যা আধুনিক ইরানের খোরাসান প্রদেশ এবং বর্তমান আফগানিস্তান, মাওয়ারাননহর অঞ্চলকে অন্তর্ভুক্ত করেছিল)।   ইসলামের বর্তমান অবস্থা   জনসংখ্যা  ইরানের মোট জনসংখ্যার প্রায় ৫-১০ শতাংশ মানুষ সুন্নী মুসলমান। লারী জনগোষ্ঠীর (পারস্য অধিবাসী) অধিকাংশ, কুর্দিদের একটি অংশ, প্রায় সকল বেলুচী এবং তুর্কিমেনরা এবং আরব ও আজেরীয়দের কিছু সংখ্যক অধিবাসী সুন্নী মতাবলম্বী।   তথ্যসূত্র     বিষয়শ্রেণী:ইরান বিষয়শ্রেণী:দেশ অনুযায়ী ধর্ম বিষয়শ্রেণী:দেশ অনুযায়ী ইসলাম বিষয়শ্রেণী:ইরানের সংস্কৃতি বিষয়শ্রেণী:এশিয়ায় শিয়া ইসলাম
ক্রীড়া পরিদপ্তর বাংলাদেশ সরকারের ক্রীড়া বিষয়ক একটি সরকারি দপ্তর। ইহা বাংলাদেশের ঢাকায় অবস্থিত। ক্রীড়া পরিদপ্তর যুব ও ক্রীড়া মন্ত্রণালয়ের অধীনস্থ দপ্তর।  ইতিহাস  যুব ও ক্রীড়া মন্ত্রালয়ের অধীনস্থ ক্রীড়া পরিদপ্তর সহ পাশাপাশি জাতীয় ক্রীড়া পরিষদ এবং বাংলাদেশ ক্রীড়া শিক্ষা প্রতিষ্ঠান বাংলাদেশে ক্রীড়া পরিচালনা করে। ঢাকার মোহাম্মদপুরে ইহার নিজস্ব খেলার মাঠ রয়েছে।  তথ্যসূত্র   বিষয়শ্রেণী:বাংলাদেশে ক্রীড়া বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৭১-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন